NORAKSTS

|  |  |
| --- | --- |
| 23.05.2019. | Nr.6/21 |

**ZEMESGABALA AKU CEĻĀ 7, JELGAVĀ,**

**APBŪVES TIESĪBAS IZSOLES REZULTĀTU APSTIPRINĀŠANA**

(ziņo I.Škutāne)

**Atklāti balsojot: PAR – 13** (A.Rāviņš, R.Vectirāne, V.Ļevčenoks, M.Buškevics, D.Olte, I.Bandeniece, A.Garančs, R.Šlegelmilhs, J.Strods, S.Stoļarovs, A.Eihvalds, L.Zīverts, A.Rublis), **PRET-** nav, **ATTURAS** – nav,

 Saskaņā ar likuma “Par pašvaldībām” 14.panta otrās daļas 3.punktu, Civillikuma 1129.1-1129.9 pantiem, Jelgavas pilsētas domes 2019.gada 28.februāra lēmumu Nr.2/21 “Zemesgabala Aku ceļā 7, Jelgavā, apbūves tiesības izsole” un Jelgavas pilsētas domes Izsoles komisijas 2019.gada 12.aprīļa lēmumu Nr.4/1 “Par zemesgabala Aku ceļā 7, Jelgavā, apbūves tiesības 11.04.2019. izsoli”,

**JELGAVAS PILSĒTAS DOME NOLEMJ:**

1. Apstiprināt zemesgabala 39930 m2 platībā ar kadastra apzīmējumu 09000290605 Aku ceļā 7, Jelgavā, apbūves tiesības 2019.gada 11.aprīļa izsoles rezultātus un par izsoles uzvarētāju atzīt biedrību “Jaunatnes tehnisko sporta veidu centrs”, reģistrācijas Nr. 40008098612, ar piedāvāto vienreizējo maksu par apbūves tiesības piešķiršanu 1855 *euro*.
2. Pilnvarot Jelgavas pilsētas pašvaldības administrācijas Pašvaldības īpašumu pārvaldes vadītāju noslēgt līgumu par zemesgabala Aku ceļā 7, Jelgavā, apbūves tiesības piešķiršanu biedrībai “Jaunatnes tehnisko sporta veidu centrs”, reģistrācijas Nr. 40008098612.

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2019.gada 23.maijā